CELEX: 32013D0518
Language: el
Date: 2013-10-21 00:00:00
Title: 2013/518/ΕΕ: Εκτελεστική απόφαση της Επιτροπής, της 21ης Οκτωβρίου 2013 , για την τροποποίηση του μέρους 1 του παραρτήματος Ε της οδηγίας 92/65/ΕΟΚ του Συμβουλίου όσον αφορά το υπόδειγμα υγειονομικού πιστοποιητικού για ζώα εκμεταλλεύσεων [κοινοποιηθείσα υπό τον αριθμό C(2013) 6719]  Κείμενο που παρουσιάζει ενδιαφέρον για τον ΕΟΧ

23.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 281/14
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Οκτωβρίου 2013
   για την τροποποίηση του μέρους 1 του παραρτήματος Ε της οδηγίας 92/65/ΕΟΚ του Συμβουλίου όσον αφορά το υπόδειγμα υγειονομικού πιστοποιητικού για ζώα εκμεταλλεύσεων
   [κοινοποιηθείσα υπό τον αριθμό C(2013) 6719]
   (Κείμενο που παρουσιάζει ενδιαφέρον για τον ΕΟΧ)
   (2013/518/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ (1), και ιδίως το άρθρο 22 πρώτη παράγραφος,
   Εκτιμώντας τα ακόλουθα:
   
               (1)
            
            
               Το άρθρο 10 της οδηγίας 92/65/ΕΟΚ καθορίζει τις απαιτήσεις υγείας των ζώων που πρέπει να ικανοποιούνται για το εμπόριο σκύλων, γατών και ικτίδων στην Ένωση. Προβλέπει, μεταξύ άλλων, ότι τα ζώα αυτά πρέπει να ικανοποιούν τους όρους του άρθρου 6 και, κατά περίπτωση, του άρθρου 7 του κανονισμού (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για τις μη εμπορικού χαρακτήρα μετακινήσεις ζώων συντροφιάς και για την κατάργηση του κανονισμού (ΕΚ) αριθ. 998/2003 (2).
            
         
               (2)
            
            
               Το άρθρο 6 του κανονισμού (ΕΕ) αριθ. 576/2013 προβλέπει, μεταξύ άλλων, ότι τα εν λόγω ζώα πρέπει να συνοδεύονται από έγγραφο ταυτοποίησης με τη μορφή διαβατηρίου, σύμφωνα με το υπόδειγμα που θα εκδώσει η Επιτροπή. Το υπόδειγμα για το εν λόγω διαβατήριο παρατίθεται στο παράρτημα III του εκτελεστικού κανονισμού (ΕΕ) αριθ. 577/2013 της Επιτροπής, της 28ης Ιουνίου 2013, για τα υποδείγματα εγγράφων ταυτοποίησης σχετικά με τις μη εμπορικού χαρακτήρα μετακινήσεις σκύλων, γατών και ικτίδων, την κατάρτιση καταλόγων εδαφών και τρίτων χωρών, καθώς και τη μορφή, τη διάταξη και τις γλωσσικές απαιτήσεις των δηλώσεων που πιστοποιούν τη συμμόρφωση με ορισμένους όρους οι οποίοι προβλέπονται στον κανονισμό (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου (3).
            
         
               (3)
            
            
               Το άρθρο 7 του κανονισμού (ΕΕ) αριθ. 576/2013 ορίζει ότι τα κράτη μέλη δύνανται, υπό ορισμένες προϋποθέσεις, να επιτρέπουν τις μη εμπορικού χαρακτήρα μετακινήσεις στο έδαφός τους από άλλο κράτος μέλος νεαρών σκύλων, γατών και ικτίδων που δεν έχουν εμβολιαστεί κατά της λύσσας ή έχουν εμβολιαστεί κατά της λύσσας, αλλά δεν έχουν αποκτήσει ακόμη προστατευτική ανοσία έναντι αυτής της νόσου. Όταν επιτρέπουν αυτές τις μετακινήσεις, τα κράτη μέλη θα πρέπει να ενημερώνουν το κοινό μέσω ιστοσελίδων στο διαδίκτυο, για τις οποίες η Επιτροπή παρέχει σύνδεσμο στη διαδικτυακή σελίδα της που μπορεί να χρησιμοποιείται για σκοπούς εμπορικών συναλλαγών.
            
         
               (4)
            
            
               Επίσης, το άρθρο 10 της οδηγίας 92/65/ΕΟΚ προβλέπει ότι οι σκύλοι, οι γάτες και οι ικτίδες πρέπει να συνοδεύονται από υγειονομικό πιστοποιητικό που να αντιστοιχεί στο υπόδειγμα του μέρους 1 του παραρτήματος Ε της εν λόγω οδηγίας.
            
         
               (5)
            
            
               Μετά την κατάργηση του κανονισμού (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και για την τροποποίηση της οδηγίας 92/65/ΕΟΚ του Συμβουλίου (4), με τον κανονισμό (ΕΕ) αριθ. 576/2013, είναι αναγκαίο να τροποποιηθεί το υπόδειγμα του εν λόγω υγειονομικού πιστοποιητικού με σκοπό την αντικατάσταση των παραπομπών στον κανονισμό (ΕΚ) αριθ. 998/2003 με παραπομπές στον κανονισμό (ΕΕ) αριθ. 576/2013.
            
         
               (6)
            
            
               Το υγειονομικό πιστοποιητικό που παρατίθεται στο μέρος 1 του παραρτήματος Ε της οδηγίας 92/65/ΕΟΚ λαμβάνει υπόψη τον κανονισμό (ΕΕ) αριθ. 388/2010 της Επιτροπής, της 6ης Μαΐου 2010, για την εφαρμογή του κανονισμού (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου όσον αφορά τον μέγιστο αριθμό ζώων συντροφιάς ορισμένων ειδών που μπορούν να υπόκεινται σε μη εμπορικού χαρακτήρα μετακινήσεις (5), ο οποίος προβλέπει ότι οι απαιτήσεις και οι έλεγχοι που ορίζονται στην οδηγία 92/65/ΕΟΚ εφαρμόζονται στη μετακίνηση περισσότερων από πέντε ζώων, όταν τα ζώα μετακινούνται σε ένα κράτος μέλος από άλλο κράτος μέλος ή τρίτη χώρα που απαριθμείται στο τμήμα 2 του μέρους Β του παραρτήματος II του κανονισμού (ΕΚ) αριθ. 998/2003.
            
         
               (7)
            
            
               Οι κανόνες του κανονισμού (ΕΕ) αριθ. 388/2010 επανεξετάστηκαν και συμπεριλήφθηκαν στον κανονισμό (ΕΕ) αριθ. 576/2013. Επομένως, οι παραπομπές στον κανονισμό (ΕΕ) αριθ. 388/2010 στο υπόδειγμα του υγειονομικού πιστοποιητικού που παρατίθεται στο μέρος 1 του παραρτήματος Ε της οδηγίας 92/65/ΕΟΚ θα πρέπει να απαλειφθούν.
            
         
               (8)
            
            
               Επομένως, η οδηγία 92/65/ΕΟΚ θα πρέπει να τροποποιηθεί αναλόγως.
            
         
               (9)
            
            
               Για να αποφευχθεί τυχόν διαταραχή στο εμπόριο, η χρήση υγειονομικών πιστοποιητικών που έχουν εκδοθεί σύμφωνα με το μέρος 1 του παραρτήματος Ε της οδηγίας 92/65/ΕΟΚ, πριν από την ημερομηνία εφαρμογής αυτής της απόφασης, θα πρέπει να επιτρέπεται κατά τη διάρκεια μεταβατικής περιόδου υπό ορισμένες προϋποθέσεις.
            
         
               (10)
            
            
               Η παρούσα απόφαση θα πρέπει να αρχίσει να εφαρμόζεται από την ημερομηνία εφαρμογής του κανονισμού (ΕΕ) αριθ. 576/2013.
            
         
               (11)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέρος 1 του παραρτήματος Ε της οδηγίας 92/65/ΕΟΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Για μεταβατική περίοδο έως τις 29 Απριλίου 2015, τα κράτη μέλη μπορούν να εγκρίνουν το εμπόριο σκύλων, γατών και ικτίδων από εκμεταλλεύσεις, που συνοδεύονται από υγειονομικό πιστοποιητικό το οποίο έχει εκδοθεί το αργότερο την 28η Δεκεμβρίου 2014, σύμφωνα με το υπόδειγμα που ορίζεται στο μέρος 1 του παραρτήματος Ε της οδηγίας 92/65/ΕΟΚ στην έκδοσή της πριν από τις τροπολογίες που εισήχθησαν με την παρούσα απόφαση.
   Άρθρο 3
   Η παρούσα απόφαση αρχίζει να ισχύει από την 29η Δεκεμβρίου 2014.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 21 Οκτωβρίου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 268 της 14.9.1992, σ. 54.
   
      (2)  ΕΕ L 178 της 28.6.2013, σ. 1.
   
      (3)  ΕΕ L 178 της 28.6.2013, σ. 109.
   
      (4)  ΕΕ L 146 της 13.6.2003, σ. 1.
   
      (5)  ΕΕ L 114 της 7.5.2010, σ. 3.
   
      ΠΑΡΑΡΤΗΜΑ
      
         «Μέρος 1 —   Υγειονομικό πιστοποιητικό για το εμπόριο ζώων εκμεταλλεύσεων (οπληφόρων, πτηνών εμβολιασμένων κατά της γρίπης των πτηνών, λαγομόρφων, σκύλων, γατών και ικτίδων) 92/65 EI